Cozi uriașe în fața Institutului Oncologic Cluj. Pacienții așteaptă să fie testați pentru Covid-19 / USR: În Institut există un focar de infecție.
Sute de persoane stau la coadă în faţa Institutului Oncologic din Cluj-Napoca. Acestea aşteaptă triajul epidemiologic şi testarea pentru coronavirus. Bolnavii nu reuşesc să respecte distanţarea socială.
Sute de persoane stau la coadă în faţa Institutului Oncologic din Cluj-Napoca în aşteptarea triajului epidemiologic şi a testului pentru coronavirus. Bolnavii nu reuşesc să respecte distanţarea socială.Pacienţii oncologici sunt veniţi din mai multe judeţe şi îşi reiau tratamentele întrerupte pe durata stării de urgenţă, când nu au putut merge la spitalul clujean sau au fost programaţi pentru operaţii.Oamenii reclamă că trebuie să stea câteva ore la coadă."Am venit cu soţia care are o tumoare şi trebuie să facă tratamentul la trei săptămâni. Iar cu o zi înainte trebuie să facă testul COVID. Am stat 3 ore la cortul unde se face testul, iar după o oră ni s-a spus să mergem la alt cort, iar toată lumea s-a îngrămădit dincolo, nu s-a mai respectat nimic, nicio ordine şi nicio distanţă", a spus un bărbat.Conducerea Institutului Oncologic nu a putut fi contactată.Prefectul judeţului Cluj, Mircea Abrudean, a declarat pentru MEDIAFAX că problema este cauzată de faptul că la Institutul Oncologic vin peste 500 de persoane pe zi, majoritatea din alte judeţe, care trebuie să intre la triajul epidemiologic."În ultima perioadă oamenii s-au tratat în zonele de unde provin, dar acum au revenit pentru continuarea tratamentelor", a explicat Abrudean.Deputatul USR Emanuel Ungureanu a scris pe Facebook ca în Institutul Oncologic din Cluj ar exista un focar de coronavirus. "Focar de COVID-19 la Institutul Oncologic din Cluj. De ce ascunde conducerea spitalului faptul că sau infectat acum câteva zile trei rezidenţi, trei asistente medicale şi o infirmieră pe secţia de Oncologie Medicală. Conducerea DSP Cluj a fost informată despre acest focar?", a scris deputatul.